…………………… (sz.) napirend

**E L Ő T E R J E S Z T É S**

**a Képviselő-testület 2021. szeptember 14-i rendkívüli ülésére**

**Tárgy:** Javaslat a Budapest Főváros II. Kerület Önkormányzata és a Progress Étteremhálózat Kft. a McDonald’s Developemental Licensee Partenerével együttműködési megállapodás megkötésére

Készítette: …………………………

Kiss Nóra

 önkormányzati tanácsadó

Egyeztetve: …………………………

Varga Előd Bendegúz

alpolgármester

Látta: ……………………………

dr. Szalai Tibor jegyző

 ………………………………

dr. Silye Tamás jegyzői igazgató

*A napirend tárgyalása zárt ülést nem igényel!*

**Tisztelt Képviselő-testület!**

Budapest Főváros II. Kerületi Önkormányzat, együttműködésben az FKF Nonprofit Zrt-vel minden hónapban rendszeresen komplex takarítást végez a Széll Kálmán téren. A Tiszta Buda-program és az Utcagondok-program az alapjai a Budapest Főváros II. Kerületi Önkormányzat, az FKF Nonprofit Zrt. és a McDonald’s összefogásának. Ebben az étterem munkatársai az üzemeltetési folyamat részeként naponta több alkalommal egy háztömbnyi körzetben összegyűjtik az eldobált szemetet, az FKF Nonprofit Zrt. kézi köztisztasági takarítója a hét minden napján, egy erre kialakított speciális kézikocsiba, szelektíven gyűjti a közterületen megjelenő hulladékot. Ezzel a vállalással a felek hozzájárulnak a főváros köztisztaságához és közösen tesznek a fenntarthatóságért is.

Budapest Főváros II. Kerületi Önkormányzat azzal a szándékkal kezdeményezi a **a Progress Étteremhálózat Kft-vel, mint a McDonald’s Developemental Licensee Partenerével** az együttműködést, hogy a Széll Kálmán tér összképe, látványa javuljon, így a településkép is. A társadalmi felelősségvállalásban fontos szerepet tölt be az az üzenet, mely szerint a fenntarthatóság a jövő záloga. Ebben szakmai partnerünk a Magyar Képzőművészeti Egyetem.

Kérem a Tisztelt Képviselő-testületet az előterjesztés megtárgyalására.

**Határozati javaslat**

A Képviselő-testület úgy dönt, hogy a Felek együttműködési szándéka alapján Budapest Főváros II. Kerületi Önkormányzat együttműködési megállapodást köthet **a Progress Étteremhálózat Kft-vel, mint a McDonald’s Developemental Licensee Partenerével** a településkép javítása és a fenntarthatóság üzenetének közvetítésecéljából. Az együttműködést minden olyan területre kiterjesztik és fejlesztik, melyek mindkét fél közös érdekét szolgálják.

A Képviselő-testület felhatalmazza a polgármestert az együttműködési megállapodás aláírására.

**Felelős:** Polgármester

**Határidő:** 2021. október 1.

A határozat elfogadása egyszerű többségű szavazati arányt igényel.

Budapest, 2021. szeptember 10.

 **Őrsi Gergely**

 polgármester